
Sporočilo za javnost

Podpis pogodbe  za ustanovitev 
skupnega javnega podjetja Vodovod sistema B 

Murska Sobota,  21. februar 2014 – Danes je v Murski Soboti dvanajst prekmurskih županov občin:  Beltinci, Cankova, Gornji Petrovci, Grad, Hodoš, Kuzma, Moravske Toplice, Murska Sobota, Puconci, Rogašovci, Šalovci in Tišina sklenilo družbeno pogodbo za ustanovitev skupnega javnega podjetja Vodovod sistema B d.o.o.  Hkrati so župani na sestanku za prvega direktorja javnega podjetja Vodovod  sistema B  imenovali Boštjana Zvera.  Prvi direktor opravlja svojo funkcijo do imenovanja direktorja javnega podjetja na podlagi javnega razpisa, najdlje za obdobje enega leta. V tem času bo izveden javni razpis.   Prvi predsednik sveta ustanoviteljic, katerega člani so župani vseh dvanajstih občin,  pa je za obdobje enega leta Anton Štihec, župan Mestne občine Murska Sobota. 

Dodatne informacije: 
Vida Lukač
Urad župana 
Mestna občina Murska Sobota 
T: 02 525 16 19, 031 323 555
E: vida.lukac@murska-sobota.si
www.murska-sobota.si/ medijsko-sredisce

